TAZ 1500

náhľad|Automobil TAZ 1500 mikrobus
TAZ 1500 bol úžitkový automobil vyrábaný v Trnavských automobilových závodoch v rôznych modifikáciách.

 História 
Začal sa vyrábať v roku 1968 pod názvom Škoda 1203 v českom Vrchlabí, v roku 1973 bola časť výroby presunutá do Trnavských automobilových závodov (od roku 1981 celá výroba). Až v TAZ bola podrobená sérii moderznizácií - úprava karosérie, motor 1,5 litra, kotúčové brdy, päťstupňová prevodovka,... Pre neschopnosť a neochotu vtedajších československých štruktúr nahradiť nedokonalú Š 1203 modernými dodávkami z VMV (M8 a MNA 900), alebo samotnej TAZ (TAZ FV I/TAZ FVII) , vyrábal sa až do roku 1999, dokonca i po tomto čase produkcia tohto archaického automobilu celkom neskončila, keď v kusovej výrobe krátku dobu (na zákazku) pokračovala malá česká firma Ocelot.

 Zaujímavosť 
Okrem nevyhnutných modernizácií vyplývajúcich zo sprísňovania predpisov EHK a zmien vo výrobe príslušenstva pre AZNP, sa na Slovensku uskutočnili dva pokusy spraviť zo Škody 1203 auto. Dizajnér Milan Bíroš z VMV BAZ navrhol koncom 80. rokov vydarenú modernizáciu exteriéru a hlavne interiéru. Zrealizovaný bol jeden prototyp valníka TAZ s upraveným podvozkom. Milan Bíroš zrealizoval aj ideový návrh na radikálnejšiu úpravu exteriéru, zodpovedajúcu 90. rokom.

Druhý bol návrh dizajnéra Štefana Kleina pre vtedajší TAZ Sipox. Výrazne faceliftovaný exteriér dopĺňal aj prepracovaný podvozok. Zrealizované boli 3 prototypy - TAZ 1900 valník a TAZ 1500Ki, mikrobus a sanitka so zvýšenou strechou.
náhľad|TAZ 1900 BUS modernizovaný

 Použitie 
Automobil bol používaný v rozmanitých oblastiach, existovali verzie: sanitka, dodávka, valník, mikrobus. Z dôvodu morálnej zastaranosti (už v čase jeho vzniku ako Škoda 1203) a nekonkurencieschopnosti pomerne rýchlo vymizol zo slovenských ciest.

 Technické detaily 
 Hmotnosť: 
 Maximálna rýchlosť: 105 - 115 km/h
 pohon na zadné kolesá
 motor umiestnený vpredu, benzínový 1,43l / dieslový 1,9l
 štvorstupňová prevodovka, neskôr päťstupňová
 vyhotovenie valník, van, kombi, mikrobus, izoterma

 Pozri aj 
 Trnavské automobilové závody
 Bratislavské automobilové závody
 Tatra Bratislava
 BAZ MNA

 Iné projekty 

 Externé odkazy 
 História modelu

Kategória:Úžitkové automobily
Kategória:Dodávkové automobily
Kategória:Trnavské automobilové závody